RESOLUCIÓN do 10 de maio de 2019, da Dirección Xeral de Familia, Infancia e Dinamización Demográfica, pola que se publica a Resolución do 9 de maio de 2019 das axudas convocadas pola Orde do 28 de decembro de 2018 pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social, e se procede á súa convocatoria para o ano 2019.
Consellería de Política Social — III. Outras disposicións — 16/05/2019

Mediante a Orde do 28 de decembro de 2018 (DOG núm. 22, do 31 de xaneiro de 2019) da Consellería de Política Social publicáronse as bases reguladoras das axudas para o mantemento das escolas infantís 0-3 dependentes de entidades privadas de iniciativa social, e se procede á súa convocatoria para o ano 2019.
De conformidade co artigo 13 da antedita orde, a resolución dos expedientes de axuda, logo da fiscalización da proposta facendo uso das competencias conferidas no artigo 7.3 da Lei 9/2007, do 13 de xuño, de subvencións de Galicia, correspóndelle á directora xeral de Familia, Infancia e Dinamización Demográfica, por delegación da persoa titular da Consellería de Política Social.
Así mesmo, o artigo 14 da mesma orde, establece que se publicarán no Diario Oficial de Galicia de conformidade co artigo 45 da Lei 39/2015, do 1 de outubro, do procedemento administrativo común das administracións públicas, entre outras, as correspondentes resolucións. Esta publicación producirá os efectos de notificación.
Polo exposto,
Primeiro. Ordenar a publicación no Diario Oficial de Galicia do contido íntegro da Resolución do 9 de maio de 2019, ditada no procedemento BS420A, de concesión de axudas para o mantemento das escolas infantís 0-3 dependentes de entidades privadas de iniciativa social que se xunta á presente resolución no anexo.
Segundo. Comunicar que a resolución do 9 maio de 2019 que finaliza este procedemento esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir da publicación desta resolución no Diario Oficial de Galicia, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte da súa publicación no Diario Oficial de Galicia.
Terceiro. Notificada a resolución polo órgano competente, as entidades propostas como beneficiarias disporán dun prazo de 10 días computado a partir do día seguinte da publicación para a súa aceptación, transcorrido o cal sen que se producise manifestación expresa se entenderá tacitamente aceptada.
Santiago de Compostela, 10 de maio de 2019
Vista a proposta de resolución da Subdirección Xeral de Demografía e Conciliación de conformidade co disposto no artigo 10 da Orde do 28 de decembro de 2018, pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social,
Primeiro. Conceder ás entidades que se relacionan no anexo I as axudas convocadas na dita orde de convocatoria con base nos artigos 3 e 4 e como consecuencia da aplicación dos criterios de valoración previstos no artigo 12 das bases reguladoras, por un importe total de 3.460.152,00 €, con cargo á aplicación orzamentaria 13.02.312B.481.3.
As axudas concedidas condicionaranse ao cumprimento de todas as obrigas establecidas na Orde do 28 de decembro de 2018 e, especialmente, ás establecidas no artigo 17.
A xustificación da subvención realizarase de acordo co establecido no artigo 18 da convocatoria.
Así mesmo, o pagamento das axudas realizáranse de acordo co previsto no artigo 19 da mesma convocatoria.
Segundo. Relacionar no anexo II as solicitudes que non poden se atendidas por terse esgotado o crédito orzamentario e que quedan en reserva para ser atendidas no caso de que quedase crédito libre, ben por producirse algunha renuncia ou ben por incremento de crédito orzamentario destinado a esta subvención, sempre que como consecuencia desta circunstancia se teña liberado crédito suficiente para a correspondente concesión.
Terceiro. Denegar e/ou inadmitir as solicitudes que se relacionan no anexo III, con indicación da causa concreta que motivou a denegación ou inadmisión.
Cuarto. Esta resolución que finaliza o procedemento esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir da súa publicación no Diario Oficial de Galicia, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte da publicación no Diario Oficial de Galicia.
Santiago de Compostela, 9 de maio de 2019